da da da da da da sv da da da da da da da da da da da en en
En sejr bliver det da til i år - Svanholm Cricketklub
Torsdag d. 4. juli 2013 kl. 07:05 af Henrik Pfaff
For tredje år i træk vandt Svanholms Glostrups drengestævne, der må være det længst løbende private stævne i kongeriget. Glostrup kan ikke rigtig finde ud af, om det startede i 1971 eller 1974, men uanset om det er det ene eller det andet år, så er man nu oppe i omkring 40 år i træk, stævnet er afholdt.
Det er faktisk 3. år i træk, vi vinder turneringen efter at have vundet den 4 år i træk i årene 2006-2009.
Inden turneringen har drengene haft det meget svært med kun en gevinst i tre kampe. Det skyldtes fraværet af Jonas Henriksen, der ikke har måttet spille pga. en fodskade og af Saud Munir, som vores 2. holdspiller Bobby Malik brækkede næsen på under et ufrivilligt sammenstød i marken i en træningskamp. Så Saud har også været væk omkring halvanden måned med et alvorligt brud, der krævede operation.
Så havde holdet faktisk kun tre spillere tilbage af en vis størrelse, men de to , der havde været skadet, var med igen i drengestævnet, og derudover er der kommet en ny lovende drengespiller i Mohammed Hasham med talent for at kaste og pludselig begyndte holdet at ligne noget.
Finalen i år var ret tæt. Det bliver det jo, når kampene kun går over 10 overe.
Det kombinerede absolut kompetente hold fra Horsens/Odense startede med 65 for 5 gærder og det passerede Svanholm på tredjesidste bold i sidste over efter at have holdt de fornødne omkring seks i snit hele tiden. Banen var tung og grænseslagene få, så det var ganske pæne scorer.
Svanholms åbnere Saud Munir og Azaan Ur-Rehman blev begge trukket efter de maksimalt tilladelige 25 og Saif Ahmed ledsaget af Hussain Bahir, der afsluttede festlighederne med en sekser, fulgte op.
Der blev spillet i to puljer og begge hold gik ubesejrede igennem. I den indledende kampe havde vi besvær med både Køge og et mikset hold. Køge vandt vi over med 75/70 og skønt det miksede hold kun lavede 36 lykkedes de åbnerne Jonas Henriksen og Saud Munir at kommet helt hen til den næstsidste over, før det blev passeret
Azan Ur-Rehman tager skeen på nakken
Anfører Saif Ahmed angriber
Hussain Bashir i gang med at starte svinget til en afgørende sekser